Koreaanse nasionale rugbyspan - Wikipedia
Koreaanse nasionale rugbyspan
Unie Koreaanse Rugbyunie
Embleem die Roos van Saron
Afrigter(s) John Walters
Kaptein(s) Kim Jeong-Min
Meeste toetse Youn-kwon Woo (13)
Meeste toetspunte Oh-youn Hyung (39)
Meeste drieë Lee-jin Wook (7)
Japan 23–5 Korea
(16 Maart 1969)
Maleisië 3–135 Korea
Die Suid-Koreaanse nasionale rugbyspan, wat deur Wêreldrugby erken word as die verteenwoordiger van Korea, kon nog nie hul debuut by die rugbywêreldbekertoernooi maak nie. Korea het wel in 2008 aan die Asiatiese Vyfnasies, die eerste Asiatiese Vyfnasies, deelgeneem.
Rugby word in Korea deur die Koreaanse Rugbyunie geadministreer. Die Suid-Koreaanse rugbyspan is tans (29 Desember 2019) 30ste op Wêreldrugby se wêreldranglys gelys en is tans die derde beste span in Asië na Japan en Hongkong.
Die span van Korea het hul hoogtepunt in die tagtigerjare bereik, toe hulle drie opeenvolgende Asiatiese kampioenskappe gewen het (en ook ’n volsterkte Japan verslaan het), en selfs daarin geslaag het om ’n toets teen die Wallabies te speel. Korea het die uitspeelwedstryd van die kwalifisering vir die Rugbywêreldbekerkampioenskappe 1999, 2003 en 2007 bereik, maar is telkens deur Tonga uitgeskakel. Hulle kon ook nie kwalifiseer vir die rugbywêreldbekertoernooie van 2011, 2015 of 2019 nie.
Japan teen Korea tydens die Asiatiese Rugbykampioenskap in 2016
Dit is onbekend wanneer rugby vir die eerste keer in Korea gespeel is. Gedurende die middel-19de eeu het Europese seemanne van die vroegste rugbywedstryde in Noordoos-Asiatiese hawestede soos Sjanghai en Jokohama in die buurlande China en Japan gespeel, maar dit is onbekend wanneer dit in Korea begin het.
Korea was deur Japan beset, die vernaamste rugbynasie in Asië, en rugby is glo in die middel-20ste eeu deur Japan na Korea gebring. Suid-Korea handhaaf tot vandag toe ’n sterk rugbymededinging teen Japan.
Ná die Tweede Wêreldoorlog, en later, gedurende die Korea-oorlog, het die groot instroming van troepe uit die lande van die Britse Statebond die sport se teenwoordigheid versterk. Sedertdien word rugby in Suid-Korea veral deur die weermag gespeel.
Suid-Koreaanse rugby het egter ook ’n tweede hupstoot gekry. Die sterk groei van dié land se ekonomie sedert die 1960’s het tot ’n sterk samewerking tussen Japanse en Suid-Koreaanse maatskappye gelei, en dit het die voormalige oorheersing van die weermag in rugby beëindig.
Suid-Korea het probeer om van rugby weer ’n Olimpiese sport te maak, toe hulle die Olimpiese Somerspele 1988 in Seoel aangebied het. Roh Tae-woo, die destydse Suid-Koreaanse president, was ’n voorstander van dié idee. Suid-Korea het na vore gekom as ’n belangrike rugbynasie in Asië nadat hulle die Asiatiese kampioenskap in 1990 kon wen.
Suid-Korea het 95 van hulle 155 toetswedstryde teen 31 Desember 2019 gewen, ’n wenrekord van 61,29%.
Suid-Korea se toetsrekord teen alle lande: (Korrek op 31 Desember 2019)
Arabiese Golf 3 1 2 0 33,33
Chili 2 1 1 0 50
Hongkong 34 16 18 0 47,05
Japan XV 41 7 33 1 18,29
Kasakstan 5 3 2 0 60
Maleisië 12 12 0 0 100
Nederland 2 1 1 0 50
Nieu-Seelandse Universiteitspan 1 0 1 0 0
Republiek van China 14 14 0 0 100
Samoa 1 0 1 0 0
Singapoer 8 7 1 0 87,50
Thailand 10 8 1 1 85
Tonga 6 0 6 0 0
Verenigde Arabiese Emirate 2 2 0 0 100
Volksrepubliek China 1 1 0 0 100
Totaal 155 95 68 2 61,29
↑ "Most matches" (in Engels). ESPNscrum. Geargiveer vanaf die oorspronklike op 22 April 2020. Besoek op 29 Desember 2019.
↑ "Most points" (in Engels). ESPNscrum. Geargiveer vanaf die oorspronklike op 19 Mei 2020. Besoek op 29 Desember 2019.
↑ "Most tries" (in Engels). ESPNscrum. Geargiveer vanaf die oorspronklike op 22 April 2020. Besoek op 29 Desember 2019.
↑ "World Rugby Rankings" (in Engels). Wêreldrugby. Geargiveer vanaf die oorspronklike op 12 Mei 2020. Besoek op 29 Desember 2019.
↑ 5,0 5,1 5,2 5,3 5,4 (en) Bath, Richard (1997). The Complete Book of Rugby. Seven Oaks Ltd. p. 70. ISBN 1-86200-013-1.
↑ "Rugby at the 1924 Olympics" (in Engels). Wesclark. Geargiveer vanaf die oorspronklike op 29 Oktober 2019. Besoek op 29 Desember 2019.
↑ "Famous Ruggers by Wes Clark and others" (in Engels). Wesclark. Geargiveer vanaf die oorspronklike op 21 Oktober 2019. Besoek op 29 Desember 2019.
↑ 8,0 8,1 "International Rugby Union Statistics – Korea" (in Engels). ESPNscrum. Geargiveer vanaf die oorspronklike op 22 April 2020. Besoek op 31 Desember 2019.
Ontsluit van "https://af.wikipedia.org/w/index.php?title=Koreaanse_nasionale_rugbyspan&oldid=2209794"
Die bladsy is laas op 18 Junie 2020 om 13:12 bygewerk.